
คณะกรรมการพิจารณาจริยธรรมการวิจัย
คณะแพทยศาสตร์ มหาวิทยาลัยนราธิวาสราชนครินทร์
Research Ethics Committee, Faculty of Medicine
Princess of Naradhiwas University.
ข้อตกลงการรักษาความลับ
สำหรับกรรมการ คณะกรรมการพิจารณาจริยธรรมการวิจัย 
คณะแพทยศาสตร์ มหาวิทยาลัยนราธิวาสราชนครินทร์
(Confidentiality Agreement)





ข้าพเจ้า ผู้ลงนามท้ายเอกสารนี้ ในฐานะที่เป็นกรรมการ คณะกรรมการพิจารณาจริยธรรมการวิจัย คณะแพทยศาสตร์ มหาวิทยาลัยนราธิวาสราชนครินทร์ ตกลงที่จะไม่ใช้ข้อมูลที่เกี่ยวข้องกับโครงการวิจัยที่คณะกรรมการฯทำการพิจารณาทบทวนเพื่อผลประโยชน์ส่วนตัว และจะไม่เปิดเผยข้อมูลนี้ต่อบุคคลที่สาม รวมทั้งไม่ทำสำเนาหรือทำซ้ำข้อมูลเหล่านี้ในทุกวิธีการ เว้นแต่ในส่วนที่ต้องกระทำเนื่องจากกฎหมายข้อบังคับ หรือคำสั่งศาล 
ข้อมูลที่เกี่ยวข้องกับโครงการวิจัย หมายถึงข้อมูลหรือวัสดุต่าง ๆ ซึ่งจัดเตรียมไว้โดยผู้วิจัย ผู้สนับสนุนการวิจัย เพื่อประกอบการพิจารณาทบทวนของคณะกรรมการพิจารณาจริยธรรมการวิจัย ไม่ว่าจะปรากฏในรูปของลายลักษณ์อักษรหรือโดยวาจา รวมถึงข้อมูลทางเทคนิควิทยาศาสตร์ การเงิน ข้อมูลส่วน บุคคลเกี่ยวข้องกับค่าจ้าง ค่าตอบแทน เงินเดือนและสิทธิประโยชน์ในการประชุมแต่ละครั้ง 
ข้าพเจ้าตกลงที่ จะทำลายหรือส่งคืนเอกสารที่เกี่ยวข้องกับโครงการวิจัยที่คณะกรรมการฯทำการพิจารณษาบทวน ซึ่งจัดส่งมาให้ข้าพเจ้าดำเนินการในส่วนที่เกี่ยวข้องกับกิจกรรมของข้าพเจ้า เมื่อการดำเนินการสิ้นสุดลง 
ในกรณีที่จำเป็นจะต้องเปิดเผยข้อมูลส่วนบุคคลและข้อมูลที่เป็นความลับ ทั้งนี้ไม่ว่าจะโดยกฎหมาย หรือคำสั่งศาล ข้าพเจ้าจะแจ้งให้ คณะแพทยศาสตร์ มหาวิทยาลัยนราธิวาสราชนครินทร์ ทราบ โดยไม่เกิน ๒ วันทำการปกตินับแต่ที่ได้รับแจ้งถึงคำร้องขอ ทั้งนี้ไม่รวมถึงข้อมูลที่ ก) ข้อมูลที่สามารถเข้าถึงได้โดยสาธารณะ ข) ข้าพเจ้าได้รับจากบุคคลที่สามอย่างถูกต้องตามกฎหมายและด้วยความสุจริต 
การนำโครงการวิจัยใด ๆ ไปเป็นกรณีศึกษา ในการประชุมและการเรียนการสอนใดๆ เพื่อส่งเสริม การศึกษา ด้านจริยธรรมการวิจัยสามารถกระทำได้ภายใต้การรักษาความลับ แต่ทั้งนี้จะต้องไม่เป็นการบ่งชี้ให้สามารถระบุถึงผู้วิจัยและอาสาสมัครที่เข้าร่วมโครงการวิจัยและไม่ก่อให้เกิดการเสียหายต่อชื่อเสียงของคณะกรรมการฯ และหากจำเป็นที่จะแจกจ่ายเป็นเอกสารกรณีศึกษาต้องดัดแปลงเพื่อรักษาความลับ ดังกล่าวข้างต้น 
ข้าพเจ้าเข้าใจว่าการละเมิดข้อตกลงจะทำความเสียหายให้เกิดขึ้นกับคณะกรรมการพิจารณาจริยธรรมการวิจัย คณะแพทยศาสตร์ มหาวิทยาลัยนราธิวาสราชนครินทร์ ข้าพเจ้ายอมรับเป็นหน้าที่ที่จะปฏิบัติตามข้อตกลงนี้ต่อไปแม้ว่าการปฏิบัติหน้าที่ในฐานะกรรมการฯจะสิ้นสุดลง

                    ลงชื่อ                               กรรมการฯ

